те са избрани на случаен принцип. Пътната карта се изготвя независимо от субекта, който експлоатира мрежата, и не може да се променя от същия субект. Тази пътна карта представлява неразделна част от доклада за валидиране, въз основа на който мрежата се определя като пълноправен контрольор от трета държава, валидиран в областта на сигурността във въздухоплаването в ЕС.
 След като даден обект от мрежата е бил подложен на валидиране на сигурността във въздухоплаването в ЕС, той се счита за пълноправен контрольор, валидиран в областта на сигурността във въздухоплаването в ЕС в съответствие с точка 6.8.4.2, буква а).
 6.8.4.5. Ако при валидирането на сигурността във въздухоплаването в ЕС за обект от мрежата, посочена в точка 6.8.4.4, буква в), подточка ii), се стигне до заключението, че същият не изпълнява целите, посочени в контролния списък от притурка 6-В2, товарите и пощата от този обект се проверяват на обект, валидиран в съответствие с точка 6.8.4.2, буква а), докато ново валидиране на сигурността във въздухоплаването в ЕС потвърди съответствието с целите съгласно контролния списък.
 6.8.4.6. Срокът на действие на точки 6.8.4.4 — 6.8.4.6 изтича на 30 юни 2018 г.
 6.8.5. Несъответствие и прекратяване на определяне като ACC3
 6.8.5.1. Неспазване на конвенцията
 1.
 Ако Комисията или компетентният орган идентифицира сериозен недостатък във връзка с операция на ACC3, за която се счита, че оказва сериозно въздействие върху цялостното ниво на сигурност на въздухоплаването в Съюза, Комисията или компетентният орган:
 а)
 незабавно информира съответния ACC3, изисква обяснения и подходящи мерки за отстраняване на сериозния недостатък; както и
 б)
 незабавно информира Комисията и останалите държави членки.
 2.
 Когато даден компетентен орган не е уредил отстраняването на сериозния недостатък, Комисията може, след консултации с Комитета по сигурност на гражданското въздухоплаване, създаден по силата на член 19, параграф 1 от Регламент (ЕО) No 300/2008, да заключи, че превозвачът вече не може да бъде признаван за ACC3 било за определен маршрут, било за всички маршрути от трети държави към Съюза. В такива случаи данните на ACC3 се заличават от базата данни на Съюза относно сигурността на веригата за доставки.
 3.
 Въздушен превозвач, чието признаване като ACC3 е било оттеглено в съответствие с точка 6.8.5.1.2, не се възстановява или включва в базата данни на Съюза относно сигурността на веригата за доставки, докато след валидиране на сигурността във въздухоплаването в ЕС не се потвърди, че сериозният недостатък е бил отстранен и комитетът по сигурността на гражданското въздухоплаване не бъде уведомен за това от компетентния орган.
 6.8.5.2. Прекратяване
 Компетентният орган, който е определил даден превозвач като ACC3, отговаря за неговото заличаване от базата данни на Съюза относно сигурността на веригата за доставки:
 а)
 по искане или със съгласието на въздушния превозвач; или
 б)
 когато ACC3 не извършва съответните товарни превози и не реагира на искане за обяснения или по друг начин пречи на оценката на риска за въздухоплаването.
 ПРИТУРКА 6-A
 ДЕКЛАРАЦИЯ ЗА ПОЕМАНЕ НА АНГАЖИМЕНТИ — ПОЗНАТИ ИЗПРАЩАЧИ
 В съответствие с Регламент (ЕО) No 300/2008 на Европейския парламент и на Съвета (5) относно общите правила в областта на сигурността на гражданското въздухоплаване и актовете по неговото